https://sputnik-abkhazia.info/20230201/azaa-asny-abira-znu-akylkhyla-ikhaany-dygyloit-1043908884.html
Ӷәазаа Аԥсны абираҟ зну акәылӡхылԥа ихаҵаны дықәгылоит
Ӷәазаа Аԥсны абираҟ зну акәылӡхылԥа ихаҵаны дықәгылоит
Дмитри Ӷәазаа иавтоеиԥхныҩлатә кәылӡхылԥа ҿыц иану асахьеи аҩыреи азикит Аԥсни иҩыза гәакьа игәаларшәареи. 01.02.2023, Sputnik Аҧсны
2023-02-01T19:00+0300
2023-02-01T19:00+0300
2023-02-01T19:29+0300
аԥсны
ажәабжьқәа
/html/head/meta[@name='og:title']/@content
/html/head/meta[@name='og:description']/@content
https://cdnn1.img.sputnik-abkhazia.info/img/07e5/03/1e/1032117833_0:160:3073:1888_1920x0_80_0_0_2461f6e6367586942aa81f5034ddbbbb.jpg
АҞӘА, жәабран 1 – Sputnik, Бадри Есиава. Автоеиԥхныҩлаҩ Дмитри Ӷәазаа Аԥсны абираҟи "Гәдоуҭеи" ҳәа зну акәылӡхылԥа ихаҵаны дықәгылоит. Абри атәы иара Sputnik акорреспондент изеиҭеиҳәеит. Иара иҳәеит акәылӡхылԥа германиатәи аилахәыра "Schuberth" ишҭнажьыз, Михаель Шумахер дназлоу аспортсменцәа аӡәырҩы аилахәыра аус шацыруа. Аԥсуа бираҟ аԥшшәхәқәа рыла акәылӡхылԥа асахьа аннаҵеит италиатәи аилахәыра "Cf Design Racing Pаint". Ӷәазаа иажәақәа рыла инапхгареи икомандеи ари аҩыза адизаин иаҿамгылеит. Аԥсны ахь аинтерес рызцәырнагеит, иколлегацәақәак Аԥсны аҭаара ргәанарԥхеит. Ӷәазаа иажәақәа рыла, аиԥхныҩларақәа рзы Европатәи автоспорттә сериа "Ле-ман" далахәхарц идыргалеит. Ари асериаҿы иаиааиз аиԥхныҩлара "Ле-мане 24 часа" далахәхар илшоит. Аха Ӷәазаа арҭ аицлабрақәа мап рцәикыр акәхеит. "Аиҿкааҩцәа урыстәылатәи азин ҷыда ала иҟоу апилотцәа рҟынтәи аҩыратә шәҟәы рҭахуп Урыстәыла имҩаԥнаго арратә операциа ишаҿагыло азы. Сара ари аҩыза адокумент снапы сзаҵаҩуам. Сгәы иаанагоит аҭагылазаашьа аҽаԥсахып, саргьы аҽа тәылак азин ҷыда ала ақәгыларақәа срылахәхап ҳәа ", - иҳәеит Ӷәазаа. Иара иҳәеит абарҭ аҭагылазаашьақәа ирхьырԥшны аамҭала Москваҟа дшыхынҳәыз, уа аҽазыҟаҵарақәа шымҩаԥиго. Иҳәеит 2024 шықәсазы европатәи аицлабрақәа рзыхынҳәра дшақәгәыӷуа. 2021 шықәсазы ачемпионат Lamborghini Super Trofeo алахәхаразы италиатәи акоманда "Target Racing" иареи ирыбжьарҵаз аиқәшаҳаҭра аҿҳәара 2022 шықәса анҵәамҭаз инҵәеит, аҿҳәарагьы ацрымҵеит. Дмитри Гәазаа - апрофессионалтә спортсменуп, автоеиԥхныҩларақәа дрылахәуп 2010 шықәса раахыс. Mitjet 2016 FORMULA 1 RUSSIAN GRAND PRIX алахәыла. 2018 шықәса абҵарамзазы иара аҩаӡара PRO иатәу аиԥхныҩларақәа Mitjet 2L рҿы Урыстәыла дачемпионхеит. 2019 шықәсазы Франциаҟа диасит, далахәын акласс GT4 иатәу аицлабрақәа. 2019 шықәсазы Дмитри Гәазаа дызлахәыз франциатәи акоманда "Speed Car" атурнир "Шесть часов Ле-Мана" аҿы аиааира агеит. 2022 шықәсазы Дмитри Ӷәазааи ицықәгылоз Милан Петели (Франциа) италиатәи акоманда "Target Racing" иалахәны ахԥатәи аҭыԥ ныркылеит.
https://sputnik-abkhazia.info/20220406/asnyti-asportsmen-dmitri-gazaa-italia-achempionat-dalakhyn-1038504233.html
Sputnik Аҧсны
media@sputniknews.com
+74956456601
MIA „Rosiya Segodnya“
2023
Sputnik Аҧсны
media@sputniknews.com
+74956456601
MIA „Rosiya Segodnya“
Ажәабжьқәа
ab_AB
https://cdnn1.img.sputnik-abkhazia.info/img/07e5/03/1e/1032117833_170:0:2901:2048_1920x0_80_0_0_b32a83b54aedeb4c4f307b45167ef514.jpg
Sputnik Аҧсны
media@sputniknews.com
+74956456601
MIA „Rosiya Segodnya“
Sputnik Аҧсны
media@sputniknews.com
+74956456601
MIA „Rosiya Segodnya“
ажәабжьқәа
Ӷәазаа Аԥсны абираҟ зну акәылӡхылԥа ихаҵаны дықәгылоит
19:00 01.02.2023 (ирҿыцуп: 19:29 01.02.2023)
Дмитри Ӷәазаа иавтоеиԥхныҩлатә кәылӡхылԥа ҿыц иану асахьеи аҩыреи азикит Аԥсни иҩыза гәакьа игәаларшәареи.
АҞӘА, жәабран 1 – Sputnik, Бадри Есиава. Автоеиԥхныҩлаҩ Дмитри Ӷәазаа Аԥсны абираҟи "Гәдоуҭеи" ҳәа зну акәылӡхылԥа ихаҵаны дықәгылоит. Абри атәы иара Sputnik акорреспондент изеиҭеиҳәеит.
"Акәылӡхылԥа акарбон иалхуп, ахромшәыга аелементқәа алоуп. Асахьаҿ аԥсуа бираҟ аҟнеиԥш иаарту анапсыргәыҵеи аеҵәақәа быжьбеи ануп. Иара убасгьы аматериал ҷыда иалху апальма асахьа анубаалоит. Асахьа уахынла илашоит. Апальмеи аҩыра "Гәдоуҭеи" сҩыза гәакьа Асҭамыр Смыр игәалашәара иазыскуеит. Урҭ рыҩбагьы ицәаҿы исахьаны иҭыхын. Иара иԥсҭазаара далҵит 2017 шықәсазы. Ари аиааирахь еиҳагьы исыԥхьоит", - ҳәа иҳәоит Ӷәазаа.
Иара иҳәеит акәылӡхылԥа германиатәи аилахәыра "Schuberth" ишҭнажьыз, Михаель Шумахер дназлоу аспортсменцәа аӡәырҩы аилахәыра аус шацыруа. Аԥсуа бираҟ аԥшшәхәқәа рыла акәылӡхылԥа асахьа аннаҵеит италиатәи аилахәыра "Cf Design Racing Pаint".
Ӷәазаа иажәақәа рыла инапхгареи икомандеи ари аҩыза адизаин иаҿамгылеит. Аԥсны ахь аинтерес рызцәырнагеит, иколлегацәақәак Аԥсны аҭаара ргәанарԥхеит.
Ӷәазаа иажәақәа рыла, аиԥхныҩларақәа рзы Европатәи автоспорттә сериа "Ле-ман" далахәхарц идыргалеит. Ари асериаҿы иаиааиз аиԥхныҩлара "Ле-мане 24 часа" далахәхар илшоит. Аха Ӷәазаа арҭ аицлабрақәа мап рцәикыр акәхеит.
"Аиҿкааҩцәа урыстәылатәи азин ҷыда ала иҟоу апилотцәа рҟынтәи аҩыратә шәҟәы рҭахуп Урыстәыла имҩаԥнаго арратә операциа ишаҿагыло азы. Сара ари аҩыза адокумент снапы сзаҵаҩуам. Сгәы иаанагоит аҭагылазаашьа аҽаԥсахып, саргьы аҽа тәылак азин ҷыда ала ақәгыларақәа срылахәхап ҳәа ", - иҳәеит Ӷәазаа.
Иара иҳәеит абарҭ аҭагылазаашьақәа ирхьырԥшны аамҭала Москваҟа дшыхынҳәыз, уа аҽазыҟаҵарақәа шымҩаԥиго. Иҳәеит 2024 шықәсазы европатәи аицлабрақәа рзыхынҳәра дшақәгәыӷуа.
2021 шықәсазы ачемпионат Lamborghini Super Trofeo алахәхаразы италиатәи акоманда "Target Racing" иареи ирыбжьарҵаз аиқәшаҳаҭра аҿҳәара 2022 шықәса анҵәамҭаз инҵәеит, аҿҳәарагьы ацрымҵеит.
Дмитри Гәазаа - апрофессионалтә спортсменуп, автоеиԥхныҩларақәа дрылахәуп 2010 шықәса раахыс. Mitjet 2016 FORMULA 1 RUSSIAN GRAND PRIX алахәыла. 2018 шықәса абҵарамзазы иара аҩаӡара PRO иатәу аиԥхныҩларақәа Mitjet 2L рҿы Урыстәыла дачемпионхеит. 2019 шықәсазы Франциаҟа диасит, далахәын акласс GT4 иатәу аицлабрақәа. 2019 шықәсазы Дмитри Гәазаа дызлахәыз франциатәи акоманда "Speed Car" атурнир "Шесть часов Ле-Мана" аҿы аиааира агеит. 2022 шықәсазы Дмитри Ӷәазааи ицықәгылоз Милан Петели (Франциа) италиатәи акоманда "Target Racing" иалахәны ахԥатәи аҭыԥ ныркылеит.